特技狂人|錢嘉樂感激劇組冇依賴AI特技 「尊重特技人真實演出」
電影《特技狂人》(The Fall Guy)本周上映,電影於上映前已獲不俗口碑,而爛蕃茄網更曾高達95%,令大家對該片都充滿期待。而香港宣傳都找來港版「特技狂人」,入行超過41年,參與過無數套經典電影,兼香港動作演員特技工會會長錢嘉樂,分享電影中四大細節。
1/ 堅持真人上陣出演
「荷里活嘅CG同埋AI 都好先進,點解佢哋仲咁堅持用真人來做?觀眾入場後可以深深感受到特技人嘅付出、特技人嘅努力!」
2/ 特技人的浪漫
「電影中特技人除咗動作,還有一條浪漫線,戲中男主角(Ryan Gosling)一開場同女導演(Emily Blunt)條愛情線好深刻,一路拍攝,一路講緊啲好浪漫嘅情話,好得意!」
3/ 翻車8周半破世界記錄
「之前睇過另一套荷里活大作,戲中佢哋翻車七周已經覺得嘆為觀止,諗唔到幾年後係《特技狂人》製作入邊破埋呢個世界紀錄!好興奮,特別我鍾意飛車呀嘛!」
4/ 特技人世間大同
「之前我哋有小黑哥(柯受良)飛越黃河,今次戲係入邊有飛越大峽谷;引證咗全世界嘅特技人都一樣有不死嘅精神!喺宜家呢個世界,有咁犀利嘅AI特技,但電影都尊重我哋特技人真實演出!希望全世界嘅觀眾都鍾意呢個片種!亦都希望多啲投資者而我哋特技人呢個題目拍多啲動作片!」